คลังดีเดย์รับสมัคร เลขากอช.คนใหม่
คลังได้ฤกษ์ประกาศรับสมัครเลขาฯ กอช.คนใหม่ เน้นทำงานมวลชนปั๊มยอดสมาชิก
14 ส.ค. 2560

โพสต์ทูเดย์ - คลังได้ฤกษ์ประกาศรับสมัครเลขาฯ กอช.คนใหม่ เน้นทำงานมวลชนปั๊มยอดสมาชิกนายกฤษฎา จีนะวิจารณะ ผู้อำนวยการสำนักงานเศรษฐกิจการคลัง (สศค.) ประธานคณะกรรมการสรรหาเลขาธิการกองทุนการออมแห่งชาติ (กอช.) เปิดเผยว่า ในสัปดาห์นี้จะออกประกาศรับสมัครเลขาธิการ กอช.คนใหม่ เปิดรับสมัครวันที่ 15-31 ส.ค.นี้ โดยคณะกรรมการสรรหาจะประชุมตรวจสอบคุณสมบัติผู้สมัครทันที“ปลัดคลัง ซึ่งนั่งเป็นเลขาฯ กอช.ด้วย กำชับให้สรรหาให้เสร็จก่อนสิ้นเดือน ก.ย.นี้ เนื่องจากมีภารกิจการหาสมารชิกให้ได้ 1 ล้านคน ภายในปีนี้ แม้ว่าจะยากแต่ก็เป็นเรื่องที่สามารถทำได้” นายกฤษฎา กล่าวนายกฤษฎา กล่าวอีกว่า เชื่อมั่นว่าจะมีผู้มาสมัครเลขาธิการ กอช.หลายราย แม้ว่าภารกิจจะยาก แต่รัฐบาลก็สนับสนุนเต็มที่ เตรียมแก้ไขกฎหมาย กอช.เพื่อให้รัฐบาลจ่ายสมทบสมาชิกเป็นแรงจูงใจให้แรงงานนอกระบบสนใจเข้ามาเป็นสมาชิกมากขึ้น หากมีผู้มาสมัครไม่น้อยกว่า 2 คน คณะกรรมการสรรหาก็จะคัดเลือกได้ทันที ไม่ติดปัญหาว่ามีการล็อกตัวผู้สมัครสำหรับคุณสมบัติเลขาธิการ กอช.คนใหม่ ต้องทำงานเชิงรุกเข้าหามวลชนเพื่อหาสมาชิกเพิ่ม เช่น เป็นพันธมิตรกับกองทุนหมู่บ้านเพื่อเชิญชวนมาเป็นสมาชิก